Akatay-agi-nteɣ ad d-yili d asileɣ n usegzawal aynutlayan s teqbaylit di taɣult n tfellaḥt, deg-s ad d-nesenked amawal n tfellaḥt s teqbaylit i d-negmer s waṭas n tarrayin d tiɣbula. Tafellaḥt n leqbayel d amensay i d-ǧǧan lejdud-nneɣ imezwura acḥal aya ar deffir, taɣult-agi tesεa azal d ameqqran di tneflit n tmetti taqbaylit xas ulama llan waṭas n wuguren, imi tamurt taqbaylit tettwassen s waṭas n yidurar yewεer wakal-is i tfellaḥt, ayen iten-yeǧǧan ad d-snulfun tarrayin s wacu ara qablen uguren-agi am usemres n tyuga n yizgaren i tkerza n wakal.